Саркози направил предложение на Бруни 2 часа след запознанството | Блиц
Саркози направил предложение на Бруни 2 часа след запознанството
https://blitz.bg/svyat/sarkozi-napravil-predlozhenie-na-bruni-2-chasa-sled-zapoznanstvoto_news35572.html Blitz.bg
13 Февр. 2009, 07:58
Френският президент Никола Саркози направил предложение на бившия модел Карла Бруни само два часа, след като се запознали.
“Ти ще бъдеш моята Мерилин Монро, а аз – твоят джон Кенеди”, заявил Саркози на своята избраница, потвърждавайки за пореден път репутацията си на стремителен мъжкар. Подробен опис на това паметно парти през ноември 2007 г. е включен в новата книга, написана от приятеля на Саркози и гуру в рекламния бизнес Жак Сегела. Той е и човекът, организирал първата среща между Карла и Никола. В книгата си “Неофициална автобиография” Сегела описва с подробности “неочаквания флирт на двете диви зверчета”, която се разиграла пред очите на зашеметените му гости. Саркози бил “свободен”, след като съпругата му го напуснала скоро след победата му на президентските избори през 2007 г. Той закъснял за вечерята, появил се без вратовръзка и веднага като с магнит бил привлечен от Карла Бруни. По-нататък Сегела описва как певицата, която била известна с връзките си с прочути личности, започнала да се надсмива над президента и дори се пошегувала за репутацията му на Дон Жуан, на което Саркози незабавно отвърнал: “Моята репутация не е по-лоша от вашата, знаех всичко за вас още преди да се срещнем”. Разговорът вече бил завързан и скоро те вече весело обсъждали връзката на Бруни с Мик Джагър, като Саркози на висок глас се учудвал “как е могла да живее 8 години с мъж с толкова грозни крака”. По-нататък той все пак обещал, че на следващия концерт на Бруни ще седи на първия ред. “Тогава ще ви направя предложение”, зарекъл се Саркози. “Предложение? Не бих го приела за нищо на света!”, отговорила Бруни. В определен момент, твърди авторът на книгата, Саркози се навел към нея и й прошепнал на ухото: “Обзалагам се, че няма да рискувате да ме целунете по бузата пред всички”. Карла не отговорила нищо, но оставила на Саркози телефонния си номер. Сегела твърди, че тази вечер Саркози и Бруни се разделили, но тя пристигнала у дома с лимузината на президента. Карла веднага се обадила на бизнесмена: “Твоят риятел е толкова мил, такъв чар, такава интелигентност, такова внимание, такава енергия!. Но той е и нагъл – оставих му телефона си, а той още не се е обадил”. 7 седмици по-късно Бруни и Саркози. Се ожениха. /Би Би Си